b"\n_START_ARTICLE_\nConclave de 1406\n_START_SECTION_\nElecci\xc3\xb3 del Papa Gregori XII\n_START_PARAGRAPH_\nCatorze cardenals presents a Roma van entrar al conclave del Vatic\xc3\xa0 el 18 de novembre, dotze dies despr\xc3\xa9s de la mort d'Innocenci VII._NEWLINE_Inicialment, tots els electors van subscriure la capitulaci\xc3\xb3 del conclave, on cadasc\xc3\xba prometia que si era elegit, abdicaria, i l'Antipapa Benet XIII hauria de fer el mateix o es moriria. Tamb\xc3\xa9 es comprometien a no crear nous cardenals excepte per mantenir la paritat amb els cardenals d'Aviny\xc3\xb3, i abans de tres mesos iniciaria negociacions amb el seu rival per tal de concertar una reuni\xc3\xb3._NEWLINE_Poca cosa m\xc3\xa9s es coneix d'aquest conclave, excepte el seu resultat final. El 30 de novembre el cardenal Angelo Correr, proposat pel cardenal Caetani, va ser elegit per unanimitat, malgrat la seva elevada edat, ja que probablement tenia uns 80 anys. Va acceptar la seva elecci\xc3\xb3 i va prendre el nom de Gregori XII. Tot i que va reclamar la legalitat del seu pontificat, nou anys despr\xc3\xa9s va abdicar al Concili de Constan\xc3\xa7a, fent possible la restauraci\xc3\xb3 de la unitat de l'Esgl\xc3\xa9sia Cat\xc3\xb2lica."